***Operasjon Omega*** (originaltittel: *The Osterman Weekend*) er en amerikansk action-thriller fra 1983 regissert av Sam Peckinpah. Filmen handler om en samfunnskritisk TV-reporter som blir overtalt til å delta på et plot mot noen av sine gamle venner som CIA mener er spioner for Sovjet. Avsløringen skal finne sted på reporterens eget landsted. Men i kulissene driver noen et dobbeltspill. Hovedrollen spilles av Rutger Hauer, mens sentrale biroller spilles av John Hurt, Burt Lancaster, Meg Foster, Dennis Hopper og Craig T. Nelson. Filmen er basert på Robert Ludlums roman *The Osterman Weekend* fra 1972.

Filmen er også kjent under den norske tittelen *Blodig Weekend*.

Handling
--------

John Tanner er en kjent TV-reporter med et eget aktualitetsprogram, kjent for sin konfronterende stil overfor sine intervjuobjekter. En dag oppsøkes han av sjefen for CIA som ber ham om hjelp til å avsløre en spionliga som tilfeldigvis viser seg å være hans nærmeste venner. CIA forbereder avsløringen av gruppen under en helg på Tanners landsted. Ved hjelp av moderne overvåkningsutstyr og skjulte kamera skal de forsøke å fremprovosere avslørende handlinger. Men underveis viser det seg at etterforskningen er basert på motiver av langt mer personlig art. Etterhvert oppstår det konflikter mellom gjestene. En av dem, Osterman, følger etter Tanner da han nattestid sniker seg ut i skogen for å snakke med sjefen for overvåkningen. Ostermann blir utsatt for et drapsforsøk av en agent, men klarer å utmanøvrere ham. Senere på natten leder dette til en voldsom konflikt mellom Osterman og Tanner. Etterhvert får de begge vite at de bare er brikker i et spill og at årsaken til samlingen er en helt annen en det Tanner ble fortalt.

Om filmen
---------

### Anmelderne

*Operasjon Omega* har fått 44 % på Rotten Tomatoes. Den amerikanske filmanmelderen Roger Ebert gav den 1 av 4 stjerner, mens Leonard Maltin gav den 2,5 av 4 stjerner.

*VG* gav den terningkast tre.

### Økonomi og popularitet

Filmen ble ingen stor suksess i USA hvor den innbragte nærmere $6,5 millioner. Produksjonskostnadene var ca $6,5 millioner.

### Priser

Peckinpah ble tildelt to priser ved Festival du film policier de Cognac.

Roller
------

* Rutger Hauer ... John Tanner
* John Hurt ... Lawrence Fassett
* Dennis Hopper ... Richard Tremayne
* Craig T. Nelson ... Bernie Osterman
* Meg Foster ... Ali Tanner
* Chris Sarandon ... Joseph Cardone
* Helen Shaver ... Virginia Tremayne
* Cassie Yates ... Betty Cardone
* Sandy McPeak ... Walter Stennings
* Burt Lancaster ... Maxwell Danforth, sjefen for CIA

Referanser
----------

1. ↑  «The Osterman Weekend (1983)». *Rotten Tomatoes* **(engelsk)**. Besøkt 17. januar 2020.
2. ↑  Ebert, Roger. «The Osterman Weekend Movie Review (1983) | Roger Ebert». *www.rogerebert.com* **(engelsk)**. Besøkt 2. juni 2019.
3. ↑  Maltin, Leonard (4. september 2012). *Leonard Maltin's 2013 Movie Guide: The Modern Era* **(engelsk)**. Penguin. ISBN 9781101604632.
4. ↑  Røed, Live Herstad (27. desember 1983). «Nye filmer - dette mener VG». *VG*. s. 38.
5. ↑  «The Osterman Weekend (1983) - Box Office Mojo». *www.boxofficemojo.com*. Besøkt 2. juni 2019.
6. ↑  «The Osterman Weekend». IMDb.
7. ↑  «The Osterman Weekend - IMDb». Besøkt 2. juni 2019.

Eksterne lenker
---------------

* (en) *Operasjon Omega* på Internet Movie Database Rediger på Wikidata

* (no) *Operasjon Omega* hos Filmfront Rediger på Wikidata

* (sv) *Operasjon Omega* i Svensk Filmdatabas Rediger på Wikidata

* (da) *Operasjon Omega* i Danmark Nationale Filminstitut Rediger på Wikidata

* (en) *Operasjon Omega* på AllMovie Rediger på Wikidata

* (fr) *Operasjon Omega* på Allociné Rediger på Wikidata

* (nl) *Operasjon Omega* på MovieMeter Rediger på Wikidata

* (en) *Operasjon Omega* på Turner Classic Movies Rediger på Wikidata

* (en) *Operasjon Omega* på American Film Institute Rediger på Wikidata

* (en) *Operasjon Omega* på Rotten Tomatoes Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica
 |